วันพุธที่ 23 มิถุนายน 2564
กระทรวงเกษตรฯ เร่งฟื้นเศรษฐกิจฝ่าวิกฤติโควิด “เฉลิมชัย”เห็นชอบ”พิมพ์เขียววิสัยทัศน์ฮาลาล”(Thailand Halal Blueprint)
กระทรวงเกษตรฯ เร่งฟื้นเศรษฐกิจฝ่าวิกฤติโควิด “เฉลิมชัย”เห็นชอบ”พิมพ์เขียววิสัยทัศน์ฮาลาล”(Thailand Halal Blueprint)
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์ในฐานะประธานคณะกรรมการส่งเสริมสินค้าและผลิตผลการเกษตรมาตรฐาน“ฮาลาล” (ฮาลาลบอร์ด-Halal Board)แถลงวันนี้(23มิ.ย.)ที่กระทรวงเกษตรฯว่าดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ได้ลงนามเห็นชอบ“วิสัยทัศน์นโยบายและแผนพัฒนาสินค้าและผลิตผลการเกษตรมาตรฐานฮาลาล”แล้วโดยสั่งการให้กระทรวงเกษตรฯเสนอคณะรัฐมนตรีเพื่อให้ความเห็นชอบต่อไปโดยเร็วนับเป็นครั้งแรกที่ประเทศไทยมีวิสัยทัศน์นโยบายแผนและโครงการขับเคลื่อนอย่างเป็นระบบครบวงจรเพื่อพัฒนาอุตสาหกรรมเกษตรอาหารฮาลาลของไทยสู่เป้าหมายฮับฮาลาลโลกโดยดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ย้ำว่า“ในยุคโควิดเราต้องแสวงหาตลาดใหม่ๆสำหรับสินค้าเกษตรและอาหารเพื่อสร้างโอกาสในวิกฤติและตลาดฮาลาลคืออนาคต”ซึ่งในปี2563ที่ผ่านมาตลาดอาหารและเครื่องดื่มฮาลาลทั่วโลกมีมูลค่าสูงถึง1,533,280ล้านดอลลาร์สหรัฐ(48ล้านล้านบาท)โดยมีอัตราการเติบโตเฉลี่ยปีละ20%คิดเป็นมูลค่าเพิ่มปีละ560พันล้านดอลลาร์สหรัฐ(16.8ล้านล้านบาท)และประเมินว่ามูลค่าตลาดจะเพิ่มขึ้นเป็น2,285,190ล้านดอลลาร์สหรัฐ(68ล้านล้านบาท)ภายใน5ปีข้างหน้าทั้งนี้ยังไม่รวมตลาดที่ไม่ใช่มุสลิม(non-muslim market)
“ด้วยศักยภาพของประเทศไทยในฐานะประเทศผู้ส่งออกสินค้าอาหารอันดับ2ของเอเชียและอันดับ11
ของโลกในปี2562และภายใต้“5ยุทธศาสตร์ปฏิรูปภาคเกษตรฯ”ของดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์บนความร่วมมือกับกระทรวงพาณิชย์กระทรวงอุตสาหกรรมคณะกรรมการกลางอิสลามแห่งประเทศไทย
ศูนย์วิทยาศาสตร์ฮาลาลจุฬาลงกรณ์มหาวิทยาลัยสถาบันมาตรฐานฮาลาลแห่งประเทศไทยสถาบันฮาลาลมอ.สภาอุตสาหกรรมแห่งประเทศไทยหอการค้าศูนย์AIC (Agritech and Innovation Center)และทุกภาคีภาคส่วนจะเป็นฐานการขับเคลื่อนสู่เป้าหมายที่ตั้งไว้อย่างมีพลังและพลวัตรเมื่อเป้าหมายชัดนโยบายชัดความร่วมมือแข็งแกร่ง”
ดร.วินัยดะห์ลันผู้อำนวยการศูนย์วิทยาศาสตร์ฮาลาลจุฬาลงกรณ์มหาวิทยาลัยประธาน.    คณะอนุกรรมการจัดทำวิสัยทัศน์และนโยบายการส่งเสริมสินค้าและผลิตผลการเกษตรมาตรฐาน“ฮาลาล”ได้กล่าวว่าวิสัยทัศน์และนโยบายการส่งเสริมสินค้าและผลิตผลการเกษตรมาตรฐานฮาลาลมีเป้าหมายให้ไทยเป็นประเทศผู้นำในการผลิตการแปรรูปการส่งออกและการพัฒนาสินค้าเกษตรและอาหารฮาลาลที่ได้รับความเชื่อมั่นในระดับสากลและเข้าสู่ตลาดโลกด้วยมาตรฐานฮาลาลไทยโดยใช้หลักศาสนาวิทยาศาสตร์เทคโนโลยีและนวัตกรรมภายในปี2570ผ่านการขับเคลื่อนการดำเนินงานที่กำหนดทั้งหมด5แนวทางได้แก่(1)การเพิ่มศักยภาพหน่วยงานรับรองมาตรฐานฮาลาล(2)การสร้างความเชื่อมั่นให้กับสินค้าเกษตรและอาหารด้วยมาตรฐานฮาลาลไทยวิทยาศาสตร์เทคโนโลยีและนวัตกรรม(3)การเสริมสร้างองค์ความรู้ในการผลิตและการบริหารจัดการตั้งแต่ระดับฟาร์มจนถึงผู้บริโภค(4)การเพิ่มศักยภาพทางตลาดและโลจิสติกส์(5)การยกระดับความเชื่อมั่นให้กับผู้บริโภคทั้งในและต่างประเทศทั้งนี้วิสัยทัศน์ดังกล่าวเปรียบเสมือนพิมพ์เขียวฮาลาลไทย(Thailand Halal Blueprint)ฉบับแรกที่มีความสมบูรณ์ประกอบด้วยเป้าหมายวิสัยทัศน์แผนปฏิบัติการ(Action Plan)โครงการและงบประมาณเป็นแผนแม่บทสำหรับ
การพัฒนาอุตสาหกรรมฮาลาลของไทยให้มีศักยภาพในการแข่งขันระดับโลก
นายอลงกรณ์ยังเปิดเผยด้วยว่าในการประชุมคณะกรรมการส่งเสริมสินค้าและผลิตผลการเกษตรมาตรฐาน
“ฮาลาล”ครั้งที่3/2564เมื่อวันที่21มิถุนายนที่ผ่านมาคณะอนุกรรมการส่งเสริมการผลิตและการลงทุนเกี่ยวกับสินค้าและผลิตผลการเกษตรมาตรฐาน“ฮาลาล”และคณะอนุกรรมการพัฒนาระเบียงเศรษฐกิจเพื่อส่งเสริมการค้าและผลิตผลการเกษตรมาตรฐาน“ฮาลาล”ในพื้นที่ชายแดนใต้ได้รายงานความก้าวหน้าของโครงการส่งเสริมอุตสาหกรรมเกษตรฮาลาล3โครงการและตั้งเป้าหมายจะขยายอีก5โครงการในยะลาปัตตานีและนราธิวาสโดยความร่วมมือกับศอบต.อย่างใกล้ชิดเพื่อให้
3จังหวัดภาคใต้เป็นฮับของอุตสาหกรรมฮาลาลภายใต้แนวทางระเบียงเศรษฐกิจฮาลาล(Halal Economic Corridor)
“ที่ประชุมยังให้ขยายการส่งเสริมสนับสนุนการลงทุนอุตสาหกรรมเกษตรอาหารฮาลาลในภาคเหนือภาคอีสาน
ภาคกลางและภาคตะวันออกโดยเฉพาะในจังหวัดชายแดนที่เป็นเมืองท่าหน้าด่านเช่นอุดรธานีเชียงรายตากกาญจนบุรีเป็นต้นโดยประสานกับโครงการ1กลุ่มจังหวัด1นิคมอุตสาหกรรมเกษตรอาหารภายใต้ความร่วมมือระหว่างกระทรวงเกษตรฯกับสภาอุตสาหกรรมแห่งประเทศไทยและศูนย์AICเพื่อขยายฐานการผลิตตั้งแต่ต้นน้ำกลางน้ำปลายน้ำไปทุกภาคทั่วประเทศ
ฟื้นเศรษฐกิจฝ่าวิกฤติโควิดสร้างงานสร้างอาชีพสร้างผลิตภัณฑ์สร้างตลาดใหม่ๆให้มากที่สุดเร็วที่สุดรวมทั้งเห็นควรขยายความร่วมมือกับสถาบันคุณวุฒิวิชาชีพ(สคช.)ในการพัฒนามาตรฐานคุณวุฒิวิชาชีพฮาลาลตลอดจนการขยายผลการเรียนการสอนหลักสูตรการบริหารจัดการฮาลาลและโครงการโรงเชือดแพะต้นแบบมาตรฐานฮาลาลของมหาวิทยาลัยสงขลานครินทร์(มอ.-หาดใหญ่)สำหรับผู้ประกอบการและเกษตรกร
นอกจากนี้ที่ประชุมยังรับทราบรายงานผลการแก้ไขปัญหาเนื้อวัวปลอมได้ผลเป็นที่น่าพอใจและได้มีการติดตามผลอย่างต่อเนื่องเพื่อเป็นการสร้างความมั่นใจให้แก่ผู้บริโภคนับเป็นมาตรการป้องกันและปราบปรามประสบผลสำเร็จแต่ก็ต้องเฝ้าระวังต่อไป.